Potnia theron
Potnia therōn ( = gospodarica životinja) termin je koji se prvi put sreće u Homerovoj Ilijadi, gde je upotrebljen kao epitet boginje Artemide, a potom se često upotrebljava da označi boginje koje su povezane za životinjama.

Etimologija 
Imenica potnia (= "gospodarica") poreklom je mikenska reč, koja je s istim značenjem prešla u klasični grčki jezik, a srodna je sa sanskrtskom rečju patnī i latinskim glagolom *potēre (= "moći").

Linear B 
Ova mikenska reč, koja je potom prešla u klasični grčki, pročitana je na nekoliko tablica pisanih linearom B, koje su pronađene u Knososu i u tzv. Nestorovoj palati u Pilu i na kojima se ona javlja u obliku PO-TI-NI-JA, obično u vezi s nekim drugim atributima, na primer:

 A-TA-NA PO-TI-NI-JA (Atana Potnia, tj. "Atena Potnija")
 DA-PU-RI-TO-JO PO-TI-NI-JA (dapuritojo potinija).
 A-SI-WI-JA PO-TI-NI-JA (Potnia Aswia)
 SI-TO PO-TI-NI-JA (sitos = žito)
 PO-TI-NI-JA I-QE-JA (Potnia Hikkweia ili Potnia Hippeia, tj. "gospodarica konja")

Odlike 
Homerov termin potnia theron odnosi se najverovatnije na Artemidu, a Walter Burkert ovaj termin opisuje kao "utvrđenu formulu". Često se pretpostavlja da je u praistorijskom religijskom verovanju postojalo jedno božanstvo kakvo je bila Artemida, "gospodarica zveri", i ono se često naziva terminom potnia theron. Pri tom neki ispitivači pokušavaju pronaći vezu između Artemide i boginja koje su prikazane u minojskoj umetnosti, pa je "potnia theron postao generički izraz za svaku žensku ličnost povezanu sa životinjama".

U antici se kao gospodarica zveri često spominje i Kibela, koja je u umetnosti obično prikazivana u društvu životnja.

Reference

Vanjske veze 

Minojska civilizacija
Starogrčka religija
Grčke božice